Інвэстыцыя — Вікіпэдыя

# Інвэстыцыя

### Зьвесткі зь Вікіпэдыі — вольнай энцыкляпэдыі.

Інвэстыцыя - грашовыя сродкі, каштоўныя паперы і іншая маёмасьць а таксама маёмасныя правы з грашоваю ацэнкай, што ўкладаюцца ў аб'екты прадпрымальніцкае дзейнасьці з мэтаю атрыманьня прыбытку ці іншага пазытыўнага эфэкту.

Формы інвэстыцый:

- Грошы
- Маёмасьць (уключаючы каштоўныя паперы)
- Маёмасныя правы

Аб'екты інвэстыцый:

- Асноўныя фонды
- Вартасныя паперы
- Замежныя валюты
- Нематар'яльныя актывы
- і іншае

Актывы могуць быць як формаю, так і аб'ектам інвэстыцый.

## [рэдагаваць] Клясыфікацыя інвэстыцый

Па аб'ектах укладаньняў:

- Рэальныя: у асноўныя фонды, матар'яльна-вытворчыя запасы, нерухомасьць, нематар'яльныя актывы, навукова-дасьледчыя і канструктарскія работы, падрыхтоўка і павышэньне кваліфікацыі кадраў.
- Фінансавыя: у каштоўныя паперы, банкаўскі дэпазыт, замежную валюту, аб'екты тэзаўрацыі.

Па формах уласнасьці:

- Прыватныя: ажыцьцяўляюцца фізычнымі і юрыдычнымі асобамі недзяржаўнае формы ўласнасьці

- Дзяржаўныя: орґанамі дзяржаўнае ўлады (цэнтралізаваныя) і дзяржаўнымі прадпрыемствамі (нецэнтралізаваныя)

- Замежныя: ажыцьцяўляюцца замежнымі асобамі, дзяржавамі і міжнароднымі арґанізацыямі. Па мэтах адрозьніваюцца простыя і партфэльныя інвэстыцыі.

Простыя інвэстыцыі - інвэстыцыі з мэтаю росту капіталу і ўдзелу ў кіраваньні аб'ектам інвэстыцыі (як правіла адбываюцца ў выглядзе набыцьця буйнага пакету акцый: паводле МВФ: больш за 25%)

Партфэльныя інвэстыцыі - інвэстыцыі з мэтаю дывэрсыфікацыі рызыкі ўкладаньняў і атрыманьня бягучага даходу без удзелу ў кіраваньні аб'ектам інвэстыцыі

- Сумесныя: ажыцьцяўляюцца сумесна айчыннымі і замежнымі асобамі.

Атрымана з «http://be-x-old.wikipedia.org../../../%D1%96/%D0%BD/%D0%B2/%D0%86%D0%BD%D0%B2%D1%8D%D1%81%D1%82%D1%8B%D1%86%D1%8B%D1%8F.html»

Катэгорыя: Эканоміка

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Deutsch
- English
- Suomi
- 日本語
- Nederlands